Държавен вестник, бр. 64, 2010 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  64
(6) Почасовите графици за потребление на дос­
тавчици на балансираща енергия с потребителски 
обекти съдържат информация за планираното 
потребление съгласно сключените договори, 
процедурите, регламентирани в Правилата за 
управление на електроенергийната система и 
тези правила, и се изпращат в сроковете по ал. 4.
(7) Координаторите на балансиращи групи 
изпращат сумарен нетен почасов график за 
производство и сумарен почасов график за по­
требление в балансиращата група до 12,30 ч. 
(българско време) в деня, предхождащ достав­
ката, за договорените количества за следващия 
ден или до 12,30 ч. в последния работен ден за 
почивни и празнични дни и първия следващ 
работен ден съгласно Правилата за управление 
на електроенергийната система и тези правила.
(8) Почасовите графиците за производство и 
почасовите графици за потребление се изпращат 
в деня, предхождащ деня на доставка, и съдър­
жат информация за количеството електрическа 
енергия за всеки час в деня на доставка, което 
съответният производител (блок на производи­
тел) или обект на потребител ще вкара/изкара 
от мрежата.
(9) За производителите, присъединени към 
електроразпределителните мрежи, координато­
рите на балансиращи групи изпращат сумарен 
график за производство в сроковете по ал. 7.
Чл. 71. Електроенергийният системен опе­
ратор на база графиците за производство и 
графиците за потребление по чл. 70 и собствени 
прогнози определя необходимия резерв – вто­
ричен, третичен и студен, за следващия ден, 
необходим за: 
1. поддържане на баланса между производ­
ството и потреблението в реално време;
2. поддържане на сигурно и надеждно елек­
троснабдяване;
3. поддържане на резервна мощност в случаите 
на непредвидени аварийни ситуации на мрежа­
та и производствените мощности и промени в 
климатичните условия;
4. управление на претоварванията в мрежата.
Раздел II
Графици за обмен на електрическа енергия
Чл. 72. (1) Графиците за обмен на електри­
ческа енергия между две балансиращи групи 
в рамките на електроенергийната система на 
България и между балансираща група, регистри­
рана в рамките на електроенергийната система 
на България, и юридическо лице, регистрирано 
съгласно законодателството на друга държава 
(график за междусистемен обмен), се изпращат 
на електроенергийния системен оператор в общ 
файл по образец, утвърден от електроенергийния 
системен оператор, и съдържат информация за 
количеството електрическа енергия за всеки час в 
деня на доставка, което съответната балансираща 
група ще обмени с други балансиращи групи.
(2) Операторът има право да поиска графиците 
за обмен на електрическа енергия между две 
балансиращи групи в рамките на електроенер­
гийната система на България да се изпращат в 
отделен файл от графиците между балансираща 
група, регистрирана в рамките на електроенер­
гийната система на България, и юридическо 
лице, регистрирано съгласно законодателството 
на друга държава, по образци, утвърдени от 
електроенергийния системен оператор. 
(3) Крайният срок за изпращане на графи­
ците за междусистемен обмен в съответствие с 
придобитите преносни способности от годишен 
и месечни търгове (дългосрочни номинации) 
е съгласно тръжните правила за съответната 
граница, публикувани от електроенергийния 
системен оператор.
(4) Електроенергийният системен оператор 
проверява допустимостта на изпълнение на гра­
фиците за обмен от гледна точка на прогнозните 
режими на работа и техническите възможности 
на агрегатите, придобита междусистемна пре­
носна способност, съпоставимост на графиците 
на всички координатори на балансиращи групи, 
предварителния баланс и съответствието между 
графиците за производство, графиците за по­
требление и графиците за обмен на всяка балан­
сираща група, ограничения в пропускателните 
възможности и наличието на обстоятелства, които 
могат да нарушат безопасността или качеството 
и сигурността на работа на електроенергийната 
система, съгласно Правилата за управление на 
електроенергийната система и тези правила. 
(5) Координаторите на балансиращи групи и 
доставчиците на балансираща енергия изпращат 
коригирани графици за производство, графици 
за потребление, графиците за обмен на електри­
ческа енергия между две балансиращи групи 
в рамките на електроенергийната система на 
България и графици за междусистемен обмен 
съгласно изискванията на електроенергийния 
системен оператор до 15,30 ч. (българско време). 
(6) Координаторите на балансиращи групи 
имат право да изпратят нова версия на график 
за междусистемен обмен, графици за обмен с 
балансиращи групи в рамките на електроенер­
гийната система на България, съответно графици 
за производство и графици за потребление, в 
случаите, когато са настъпили промени в до­
говорените количества, резултат от придобита 
преносна способност на дневна база, до 15,30 ч. 
(българско време). 
(7) Електроенергийният системен оператор 
има право да разработи и публикува допълни­
телни инструкции във връзка с процеса на прие­
мане, валидиране и регистриране на графици за 
производство, графици за потребление и графици 
за обмен, съгласувани с ДКЕВР. 
Чл. 73. (1) Известието за сключена сделка 
на организиран пазар „ден напред“ се изпраща 
от участника на пазара „ден напред“ на елек­
троенергийния системен оператор по образец, 
утвърден от електроенергийния системен опе­
ратор, и съдържа информация за задълженията 
за доставка или покупка на/от организирания 
пазар „ден напред“ за отделните интервали на 
доставка в деня на доставка в съответствие с 
глава четвърта.